ประกาศกระทรวงมหาดไทยประกาศกระทรวงมหาดไทยเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลดงพระราม ตำบลรอบเมืองตำบลหน้าเมืองตำบลบางบริบูรณ์ และตำบลท่างามอำเภอเมืองปราจีนบุรีจังหวัดปราจีนบุรี อาศัยอำนาจตามความในมาตรา ๑๓แห่งพระราชบัญญัติควบคุมอาคาร พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของอธิบดีกรมโยธาธิการและผังเมืองจึงออกประกาศกระทรวงมหาดไทยไว้ดังต่อไปนี้ข้อ ๑ ในประกาศกระทรวงมหาดไทยนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้ประโยชน์เพื่อการพาณิชยกรรมในอาคารหลังเดียวหรือหลายหลังที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตรขึ้นไปแต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่ใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑หมายความว่า พื้นที่บริเวณดังต่อไปนี้ทิศเหนือ เริ่มต้นจากสะพานข้ามคลองสวนพริกฝั่งเหนือ ซึ่งตั้งอยู่บนทางหลวงแผ่นดินหมายเลข ๓๒๐ เลียบค่ายจักรพงษ์จนจดถนนสาธารณะไปทางบ้านกรอกตากแดด ฟากเหนือ แล้วเลียบถนนดังกล่าวไปทางทิศตะวันออกเป็นระยะ ๘๐๐ เมตรทิศตะวันออก เป็นเส้นตรงลงมาทางใต้จนจดทางรถไฟสายตะวันออก ฟากเหนือ ตรงจุดที่ห่างจากศูนย์กลางถนนสฤษดิ์ยุทธศิลป์ตัดกับศูนย์กลางทางรถไฟไปทางทิศตะวันออกเป็นระยะ ๑,๓๐๐ เมตร แล้วเลียบไปตามทางรถไฟฟากเหนือ จนถึงจุดที่ห่างจากทางหลวงแผ่นดินหมายเลข ๓๔๕๒ ระยะ ๑๐๐ เมตรเป็นเส้นตรงไปทางทิศใต้ จนถึงกึ่งกลางคลองบางเต่าใหญ่ทิศใต้ เลียบแนวกึ่งกลางคลองบางเต่าใหญ่จนถึงกึ่งกลางแม่น้ำปราจีนบุรีแล้วเป็นเส้นตรงลงมายังจุดที่ปากคลองบางตล่าบรรจบกับคลองแพงพวย แล้วเลียบตามแนวกึ่งกลางคลองบางตล่าขึ้นไปจนถึงแนวเขตเทศบาลเมืองปราจีนบุรี แล้วเลียบแนวเขตเทศบาลเมืองปราจีนบุรีไปทางทิศตะวันตกจนถึงหลักเขตเทศบาลเมืองปราจีนบุรี ที่ ๘ทิศตะวันตก จากหลักเขตเทศบาลเมืองปราจีนบุรี ที่๘ เป็นเส้นเลียบไปตามแนวเขตเทศบาลเมืองปราจีนบุรี ขึ้นไปทางทิศเหนือจนถึงหลักเขตเทศบาลเมืองปราจีนบุรี ที่ ๙แล้วเป็นเส้นตรงไปบรรจบกับทางรถไฟสายตะวันออกฝั่งเหนือเป็นเส้นเลียบทางรถไฟสายตะวันออก ฝั่งเหนือ ไปทางทิศตะวันออกจนบรรจบกับคลองสวนพริก ฝั่งเหนือ เลียบคลองสวนพริก ฝั่งเหนือไปทางทิศตะวันออกเฉียงเหนือจนบรรจบจุดเริ่มต้นเว้นแต่พื้นที่บริเวณที่ ๒บริเวณที่ ๒หมายความว่า พื้นที่บริเวณดังต่อไปนี้๒.๑ ทิศเหนือ จดคลองสวนพริก ฝั่งใต้ทิศตะวันออก จดทางหลวงแผ่นดินหมายเลข ๓๒๐ฟากตะวันตก เขตทหารและวัดอุดมวิทยารามทิศใต้ จดเขตทางรถไฟสายตะวันออก ฟากเหนือ๒.๒ ทิศเหนือ จดเขตทางรถไฟสายตะวันออก ฟากใต้ทิศตะวันออก จดเส้นขนานระยะ ๕๐ เมตรกับศูนย์กลางทางหลวงแผ่นดินหมายเลข ๓๑๙ทิศใต้ จดโรงเรียนเทศบาล ๖ (วัดศรีมงคล)และทางหลวงแผ่นดินหมายเลข ๓๐๗๑ ฟากเหนือทิศตะวันตก จดแนวเขตเทศบาลเมืองปราจีนบุรีจังหวัดปราจีนบุรีและแนวเส้นตรงต่อไปทางทิศเหนือจนบรรจบจุดเริ่มต้น๒.๓ ทิศเหนือ จดทางรถไฟสายตะวันออก ฟากใต้ทิศตะวันออก จดเส้นขนานระยะ ๒๐๐ เมตรกับศูนย์กลางถนนราษฎร์ดำริและสวนปราจีนวนารมณ์ทิศใต้ จดถนนเทศบาลดำริห์ ฟากเหนือสถานีสื่อสารจังหวัดปราจีนบุรีทิศตะวันตก จดทางหลวงแผ่นดินหมายเลข ๓๑๙ฟากตะวันออก ขึ้นไปทางทิศเหนือจนบรรจบแนวเขตเทศบาล และเส้นขนานระยะ ๕๐ เมตรกับศูนย์กลางทางหลวงแผ่นดินหมายเลข ๓๑๙๒.๔ ทิศเหนือ จดถนนทัศนวิถี ฟากใต้ แนวเขตทหารทิศตะวันออก จดถนนสฤษฎ์ยุทธศิลป์ ฟากตะวันตกทิศใต้ จดถนนปราจีน - ตะคาม ฟากเหนือทิศตะวันตก เลียบเส้นขนานระยะ ๒๐๐ เมตรกับศูนย์กลางถนนแจ้งพัฒนา ไปทางทิศเหนือ บรรจบกับฟากเหนือของซอยพฤกษะศรีเลียบฟากเหนือของซอยพฤกษะศรีไปทางทิศตะวันตกจนบรรจบกับถนนแจ้งพัฒนา ฟากตะวันออกเลียบถนนแจ้งพัฒนา ฟากตะวันออกขึ้นไปทางทิศเหนือจนถึงจุดที่ห่างจากศูนย์กลางซอยพฤกษะศรี ระยะ ๒๐๐ เมตรเป็นเส้นตรงไปทางทิศตะวันตก ระยะ ๒๐๐ เมตร เป็นเส้นขนานระยะ ๒๐๐ เมตรกับศูนย์กลางถนนแจ้งพัฒนามาจนบรรจบแนวเขตสนามกีฬาจังหวัดปราจีนบุรีเลียบแนวเขตสนามกีฬาจังหวัดปราจีนบุรี วิทยาลัยสารพัดช่างปราจีนบุรีโรงเรียนเทศบาล ๔ (อุดมวิทย์สมใจ) และเลียบเส้นขนานระยะ ๑๐๐ เมตรกับศูนย์กลางถนนราษฎร์ดำริจนบรรจบจุดเริ่มต้น๒.๕ ทิศเหนือ จดถนนอัญชนานนท์ทิศตะวันออก จดเขตเทศบาลเมืองปราจีนบุรีจังหวัดปราจีนบุรีทิศใต้ จดเขตทางรถไฟสายตะวันออก ฟากเหนือ๒.๖ ทิศเหนือ จดเขตทางรถไฟสายตะวันออก ฟากใต้ทิศตะวันออก จดหนองอ้อ ฝั่งตะวันตกทิศใต้ จดทางหลวงแผ่นดินหมายเลข ๓๔๕๒ ฟากเหนือทิศตะวันตก จดแนวเขตเทศบาลเมืองปราจีนบุรีจังหวัดปราจีนบุรี ขึ้นไปทางเหนือถึงจุดที่ห่างจากศูนย์กลางทางหลวงแผ่นดินหมายเลข๓๔๕๒ ระยะ ๕๐๐ เมตร เส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข ๓๔๕๒ไปทางทิศตะวันตกบรรจบกับถนนสฤษฎ์ยุทธศิลป์ ฟากตะวันออกเลียบแนวถนนสฤษฎ์ยุทธศิลป์ไปบรรจบจุดเริ่มต้น๒.๗ ทิศเหนือ จดทางหลวงแผ่นดินหมายเลข ๓๐๗๑ฟากใต้ทิศตะวันออก จดทางหลวงแผ่นดินหมายเลข ๓๑๙ฟากตะวันตกทิศใต้ จดแม่น้ำปราจีนบุรี ฝั่งเหนือทิศตะวันตก จดวัดมะกอกสีมา๒.๘ ทิศเหนือ จดแม่น้ำปราจีนบุรี ฝั่งใต้ทิศตะวันออก จดทางหลวงแผ่นดินหมายเลข ๓๑๙ฟากตะวันตกทิศใต้ จดทางหลวงแผ่นดินหมายเลข ๓๒๙๓ ฟากเหนือทิศตะวันตก จดเขตเทศบาลเมืองปราจีนบุรีจังหวัดปราจีนบุรี๒.๙ ทิศเหนือ จดถนนเทศบาลดำริห์ ฟากใต้ทิศตะวันออก จดกองกำกับการตำรวจภูธรจังหวัดปราจีนบุรีสถานีตำรวจภูธรอำเภอเมืองปราจีนบุรี แผนกทะเบียนยานพาหนะสำนักงานป่าไม้เขตปราจีนบุรี ด่านป่าไม้จังหวัดปราจีนบุรีสำนักงานสหกรณ์จังหวัดปราจีนบุรี และสำนักงานการไฟฟ้าส่วนภูมิภาคจังหวัดปราจีนบุรีทิศใต้ จดแม่น้ำปราจีนบุรี ฝั่งเหนือทิศตะวันตก จดทางหลวงแผ่นดินหมายเลข ๓๑๙ฟากตะวันออก๒.๑๐ ทิศเหนือ จดทางหลวงแผ่นดินหมายเลข ๓๒๙๓ฟากใต้ทิศตะวันออก จดทางหลวงแผ่นดินหมายเลข ๓๑๙ฟากตะวันตกทิศใต้ จดเขตเทศบาลเมืองปราจีนบุรีจังหวัดปราจีนบุรีทิศตะวันตก จดเขตเทศบาลเมืองปราจีนบุรีจังหวัดปราจีนบุรี๒.๑๑ ทิศเหนือ จดทางหลวงแผ่นดินหมายเลข ๓๔๕๒ฟากใต้ทิศตะวันออก จดหนองอ้อ ฝั่งตะวันตกทิศใต้ จดแม่น้ำปราจีนบุรี ฝั่งเหนือทิศตะวันตก จดถนนสฤษฎ์ยุทธศิลป์ ฟากตะวันออก๒.๑๒ ทิศเหนือ จดถนนปราจีน - ตะคาม ฟากใต้และโรงเรียนเทศบาล ๓ (วัดแก้วพิจิตร)ทิศตะวันออก จดถนนสฤษฎ์ยุทธศิลป์ ฟากตะวันตกทิศใต้ จดถนนแก้วพิจิตร ฟากเหนือทิศตะวันตก จดการประปาปราจีนบุรีและเส้นตรงที่อยู่ในแนวเดียวกับเขตการประปาปราจีนบุรี๒.๑๓ ทิศเหนือ จดแม่น้ำปราจีนบุรี ฝั่งใต้ทิศตะวันออก จดถนนปราจีนอนุสรณ์ ฟากตะวันออกทิศใต้ จดถนนพินิจรังสรรค์ ฟากเหนือทิศตะวันตก จดทางหลวงแผ่นดินหมายเลข ๓๑๙ฟากตะวันออก๒.๑๔ ทิศเหนือ จดถนนเทศบาลดำริห์ ฟากใต้ทิศตะวันออก จดถนนเทศบาลซอย ๓ ฟากตะวันตกทิศใต้ จดถนนหน้าเมือง ฟากเหนือทิศตะวันตก จดถนนเทศบาลซอย ๕ ฟากตะวันออก๒.๑๕ ทิศเหนือ เริ่มต้นจากถนนราษฎร์ดำริ ฟากตะวันออกตรงจุดที่ห่างตามแนวขนานระยะ ๗๐ เมตร กับศูนย์กลางถนนแก้วพิจิตรเป็นเส้นขนานไปทางทิศตะวันออกระยะ ๓๖๐ เมตรเป็นเส้นตรงขึ้นไปบรรจบกับถนนแก้วพิจิตร ฟากใต้เลียบถนนแก้วพิจิตร ฟากใต้ไปทางทิศตะวันออกจดวัดแก้วพิจิตรทิศตะวันออก จดวัดแก้วพิจิตรทิศใต้ จดแม่น้ำปราจีนบุรี ฝั่งเหนือทิศตะวันตก จดถนนราษฎร์ดำริ ฟากตะวันออก๒.๑๖ ทิศเหนือ จดถนนพินิจรังสรรค์ ฟากใต้เลียบถนนพินิจรังสรรค์ ถนนปราจีนอนุสรณ์ และทางหลวงแผ่นดินหมายเลข ๓๐๖๙ ฟากใต้จนบรรจบกับถนนพัฒนาตามผังเมืองรวมเมืองปราจีนบุรี สาย ก ฟากตะวันตกทิศตะวันออก จดถนนพัฒนาตามผังเมืองรวมเมืองปราจีนบุรีสาย ก ฟากตะวันตกทิศใต้ จดถนนพัฒนาตามผังเมืองรวมเมืองปราจีนบุรีสาย ก ฟากเหนือทิศตะวันตก จดเส้นขนานระยะ ๕๐ เมตรกับศูนย์กลางทางหลวงแผ่นดินหมายเลข ๓๑๙ แนวเขตเทศบาลเมืองปราจีนบุรีและทางหลวงแผ่นดินหมายเลข ๓๑๙ ฟากตะวันออก จนบรรจบกับจุดเริ่มต้น๒.๑๗ ทิศเหนือ จดทางหลวงแผ่นดินหมายเลข ๓๐๖๙ฟากใต้ทิศตะวันออก จดเขตโรงพยาบาลเจ้าพระยาอภัยภูเบศรและสำนักงานมาลาเรียที่ ๓ทิศใต้ จดเส้นขนานระยะ ๓๐๐ เมตรกับศูนย์กลางทางหลวงแผ่นดินหมายเลข ๓๐๖๙ และแนวเขตเทศบาลเมืองปราจีนบุรีจังหวัดปราจีนบุรีทิศตะวันตกจดถนนพัฒนาตามผังเมืองรวมเมืองปราจีนบุรี สาย ก ฟากตะวันออกทั้งนี้ ไม่รวมถึงสถานที่ราชการ สถาบันการศึกษาและศาสนสถานทั้งนี้ ตามแผนที่ท้ายประกาศกระทรวงมหาดไทยนี้ข้อ ๒ให้กำหนดพื้นที่บางส่วนในท้องที่ตำบลดงพระราม ตำบลรอบเมือง ตำบลหน้าเมืองตำบลบางบริบูรณ์ และตำบลท่างาม อำเภอเมืองปราจีนบุรี จังหวัดปราจีนบุรีภายในบริเวณแนวเขตตามแผนที่ท้ายประกาศกระทรวงมหาดไทยนี้เป็นบริเวณห้ามก่อสร้างอาคารชนิดและบางประเภทดังต่อไปนี้(ก) ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่ง(ข) ภายในบริเวณที่ ๒ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งเว้นแต่อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตร แต่ไม่เกิน ๑,๐๐๐ ตารางเมตรแต่ทั้งนี้จะต้องเป็นไปตามข้อกำหนด ดังต่อไปนี้(๑)ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า ๔ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า(๒)แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร(๓)มีอัตราส่วนของพื้นที่อาคารคลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน๐.๓(๔)มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน๑.๕(๕) มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐(๖) มีที่ว่างด้านหน้าของอาคารห่างจากเขตทางของถนนสาธารณะไม่น้อยกว่า ๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๗) มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๘) อาคารที่มีความสูงเกิน ๑๐ เมตรต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน สถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว(๙) มีที่จอดรถยนต์ไม่น้อยกว่า ๑ คันต่อพื้นที่อาคาร ๒๐ ตารางเมตร เศษของ ๒๐ ตารางเมตร ให้คิดเป็น ๒๐ ตารางเมตร(๑๐) ที่พักมูลฝอย ต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า๑๐ เมตร และต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔เมตร แต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตร และสามารถขนย้ายมูลฝอยได้โดยสะดวกข้อ ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลง หรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔ประกาศกระทรวงมหาดไทยนี้มิให้ใช้บังคับแก่อาคารที่มีอยู่แล้วในพื้นที่ตามข้อ๒ ก่อนหรือในวันที่ประกาศกระทรวงมหาดไทยนี้ใช้บังคับแต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕ประกาศกระทรวงมหาดไทยนี้มิให้ใช้บังคับแก่อาคารที่ได้รับอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ประกาศกระทรวงมหาดไทยนี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จแต่จะขอเปลี่ยนแปลงการอนุญาตหรือการแจ้งให้เป็นการขัดต่อประกาศกระทรวงมหาดไทยนี้ไม่ได้ข้อ ๖[๑]ประกาศกระทรวงมหาดไทยนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒ กันยายน พ.ศ. ๒๕๔๖ประมวล รุจนเสรีรัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงมหาดไทยฐิติพงษ์/พิมพ์๒๑พฤษภาคม ๒๕๕๐สุกัญญา/ตรวจ๒๘พฤษภาคม ๒๕๕๐[๑]ราชกิจจานุเบกษา เล่ม ๑๒๐ (เล่มที่ ๗)/ตอนพิเศษ ๑๐๑ ง/หน้า ๑๒/๔กันยายน ๒๕๔๖